text: SOL PICÓ CIA. DE DANSA - La piel del huevo te lo da | Mercat de les Flors
  del 24 al 28 d'octubre
  SOL PICÓ CIA. DE DANSA La piel del huevo te lo da
  Tres grans dones en un mateix escenari
  Un espectacle en què tres artistes, Sol Picó, Candela Peña i La Shica, de tres disciplines diferents com són la dansa, la interpretació i la música, parlen de la dona en aquesta societat, tot i què des d'una visió molt particular, irònica i humorística de vegades, d'altres crua. I ho fan a través del flamenc, llenguatge en el qual cap de les tres són expertes. Un joc a tres bandes, acompanyades de dos músics, entre el despropòsit, la reflexió i el divertiment nascut d'una invitació del festival Ciutat Flamenco 2014.
  Sol Picó, ballarina i coreògrafa, va crear la seva companyia el 1993, realitzant nombrosos espectacles que li han valgut el reconeixement nacional i internacional. Candela Peña és una de les actrius més personals del nostre cinema i s'estrena en el teatre amb aquesta aventura. La Shica fa seva la música espanyola de manera única. Tres grans dones en un mateix escenari.
  Direcció Sol Picó / Intèrprets Candela Peña, La Shica, Sol Picó / Músics Bernat Guardia, Dani Tejedor / Fotografia Maud Sophie Andrieux / Producció, mànager, distribució Pia Mazuela / Ajudant producció i comunicació Núria Aguiló
  Producció Sol Picó Cia de Dansa / Amb la col·laboració Mercat de les Flors i Festival Ciutat Flamenco 2014